TATA PANGIBADAH MINGGU ADVEN 2 MINGGU, 6 DESEMBER 2020 GKJ BOYOLALI 1. PANYUMETING LILIN (PRDT 1) pasamuwan jumeneng- : Ing kawontenan ening, sumangga kita ngasoraken dhiri lan mbikak manah kanggé mlebet ing Minggu Advèn kaping kalih. Sumangga kita ngraos-ngraos-aken malih pangandikanipun nabi Yésaya: "Lah, Ingsun dhawuh marang utusaningSun, supaya ndhisiki Sira, iku bakal nyawisake dalanira; ana swaraning wong kang nguwuh-uwuh ana ing ara-ara samun: Padha nyawisna margining Pangeran, lencengna lurung-lurunge." Lilin kaping-2 simbol kapitadosan. Lilining kapitadosan punika mralambangaken sihrahmatipun Allah ingkang wonten ing gesang kita. Srana iman, kita pitados bilih Allah nitahaken samukawis lan maringi kawilujengan dhumateng umatipun. PRDT 1 2. WEKDAL TIDHEM 3. VOTUM LAN SALAM (PS) pasamuwan jumeneng- PS Psw : Sumangga Pangibadah Minggu Adven Kaping Kalih punika kita sengker kanthi pangaken : Sang Yehuwah ingkang nitahaken langit lan bumi punika tuking pitulungan kita. Sih rahmat lan tentrem rahayu saking Allah, Rama kita lan Gusti Yesus Kristus wonten ing panjenengan (kita) sadaya. : (ngrepekaken KPJ 464a Amin, Amin, Amin) pasamuwan lenggah- 4. INTROITUS (PS) PS : Lumebet ing Minggu Advèn kaping-2, kita katimbalan nyawisaken dhiri lan gesang kita kanggé methukaken rawuhipun Gusti srana gesang wonten ing salebeting pamratobat. Kadosdéné Yohanes Pambaptis nguwuhuwuh wonten ing satengahing pasamunan, sapunika kita ugi katimbalan supados ngèngetaken tiyang-tiyang ing sakiwa tengen kita srana ngucap: "Padha mratobata lan masrahana dhiri kabaptis, lan Gusti Allah mesthi paring pangapunten tumrap dosamu." 5. KIDUNG PAMUJI (PS) = KPJ 231: 1 KADOSPUNDI, DHUH GUSTI 1. Kadospundi, dhuh Gusti, nggen kula sung urmat, Methukken klayan puji mring Ratuning jagad? Mugi Gusti madhangi lantaran Roh Suci. Salam kula ndadosna kepareng Paduka. 6. PANGAKENING DOSA (PRDT 1) PRDT 1 : (maos MARKUS 12 : 29-31) Sumangga kanthi andhap asor, kita ngakeni dosa lan kalepatan kita wontening ngarsanipun Gusti sarta nyuwun pangapuntenipun saha mratobat. Kita uningakaken panelangsa kita kanthi ngrepekaken KPJ 52 : 1 GUSTI SESTU KULA NALANGSA 1
7. KIDUNG PANELANGSA (PRDT 1) = KPJ 52 : 1 GUSTI SESTU KULA NALANGSA 1 Gusti sestu kula nalangsa, awit asring mbalela, damel sekel galih Paduka, kelu ombyaking donya. Refr. Dhuh Gusti, kawula nyuwun apura, sinucekken sing dosa. Mugi manah kula kaenggalna, mituhu Paduka. 8. PAWARTOS SIH RAHMAT (PS) (PS) PSW : (maos Markus 1 : 7-8)... mekaten pawartos sih-rahmat saking Gusti. : PUJI SOKUR KONJUK GUSTI 9. KIDUNG KESANGGEMAN (PS) = KPJ 212 : 1 AKU MBOK CARITANANA 1 Aku mbok caritanana bab Yesus Sang Pamarta; pepadhanging wong sabumi, Putreng Allah Masuci. Ya jatining kauripan, langgeng tan winatesan. Margane tumekeng swarga, Imam Agung sampurna. Juru Pangon kang utama, wah pangruwat manungsa. 10. PANDONGA SYAFAAT LAN PANDONGA PANCAWISAN PALADOSANING PANGANDIKA (PS) 11. PALADOSANING PANGANDIKA (PS) a. Pamaosing Kitab Suci : MARKUS 1 : 1-8 (kapungkasan srana pratela pangandikanipun Allah lan dipun gatosaken. Maranatha) : ingkang rahayu inggih tiyang ingkang mirengaken b. Psw : (ngrepekaken Marantha, Maranatha, Marantha kairing instrument KPJ 468 ) c. Khotbah : PACAWISAN METHUKAKEN RAWUHIPUN GUSTI Pasamuwan ingkang dipun kasihi déning Gusti, Saben tiyang ingkang nggadahi kabetahan ingkang wigatos, supados saged nindakaken kanthi sae mbetahaken pecawisan. Contonipun tiyang ingkang badhe gadah damel mantu, sedaya uba rampe dipun cawisaken kanthi tliti liripun dangu saderengipun sampun nyawisaken, sae papan, wragat, titi laksana, para krida darmo lsp. Conto sanesipun, kanggé methukaken lairipun jabang bayi kita asring sampun nyawisaken manéka warni kabetahan sadèrèngipun kelairan. Wonten rasukan, pirantos kanggé nedha, tilem, adus, lan sanès-sanèsipun ingkang sampun dipun piji lan dipun cawisaken, malah kepara jeneng sampun dipun cawisaken. Waosan Kitab Suci dinten punika ugi badhé ngajak kita supados langkung temen-temen malih cecawis dhiri lan gesang kanggé methukaken rawuhipun Gusti. Sumangga kita sami ngraosaken Injil Markus ingkang sampun kawaos. Panyerat Injil Markus milih migunakaken tembung "Injil" utawi "kabar kabingahan". Ing sujarah kekristenan kawitan, tembung "Injil" dipun ginakaken kanggé nélakaken manéka warni kabar kabingahan. Ananging Markus migunakaken tembung "Injil" kanggé setunggal sedya, inggih punika 2
nélakaken kabar kabingahan bilih Gusti Yésus Kristus punika Putraning Allah. (1: 1 "Iki wiwitane Injile Gusti Yesus Kristus, Putraning Allah ".Inggih punika kabar kabingahan ingkang dipun angkah katampi déning para ingkang sami maos Injil Markus lan dados pitados! Ing wiwitaning kabar kabingahan ingkang dipun wartosaken déning Markus, Markus ugi methik tèks Prajanjian Lami, dadosa saking kitab Maléakhi (3:1) punapadéné Yésaya (40:3). Bab punika kanggé nélakaken bilih ingkang dipun serat sampun kapratélakaken déning Allah sadèrèngipun minangka janji-janji. Sapunika janji-janji Allah kasebat dipun jangkepi wonten ing dhirinipun Yohanes Pambaptis lan Gusti Yésus. Markus 1:4-6 nggambaraken pribadi lan peladosanipun Yohanes Pambaptis. Yohanes milih makarya ing ara-ara samun, nanging nindakaken baptisan ing benawi Yardèn. Baptisan ingkang katindakaken mujudaken baptisan pamratobat kanggé pangampuntening dosa. Patraping gesangipun Yohanes Pambaptis dados conto gesang ingkang prasaja, nyélaki dhiri, mboten kepéngin kaiket déning kekareman tata lair lan gesang sacara kadonyan. Yohanes ugi milih makarya ing ara-ara samun, papan ingkang dipun piji dening Allah , papan ingkang nate dipun langkungi umat Israèl nalika medal saking tanah Mesir tanah pangawulan. Tiyang kathah ingkang ndhatengi papan ing pundi Yohanes Pambaptis makarya, sami kepéngin ngènget-ènget malih sapérangan lelampahanipun para leluhuripun lan nampi malih pawartos ing bab pamratobat lan pangapuntening dosa. Pasamuwan ingkang kinasihan déning Gusti, Dinten punika kita lumebet wonten ing Minggu Advèn kaping kalih. Pramila, kita katimbalan nyawisaken dhiri lan gesang kita methukaken rawuhipun Gusti, dadosa awujud pacawisan pahargyan Natal taun punika punapadènè kanggè methukaken rawuhipun Gusti ingkang kaping kalih kanthi temen- temen. Mangsa pangantu-antu rawuhipun Gusti kados mekaten prelu kita isi lan lampahi kanthi semangat saha rasa sokur ingkang lebet. Menawi rawuhipun Gusti Yèsus ingkang kapisan sapunika sampun cetha, awit dipun sarujuki dèning gréja-gréja ing jagad lan dipun riyayakaken ing saben tanggal 25 Dhésèmber, mboten mekaten bab rawuhipun Gusti Yésus ingkang kaping kalih. Mboten wonten ingkang mangertos lan saged nginten-inten mbènjang punapa punika badhé kelampahan. Pramila, tugas utawi enering gesang kita sapunika mboten kanggé ngétang-étang utawi bebantahan bab mbènjang punapa rawuhipun Gusti Yésus nanging kita katimbalan supados ngrimati utawi njagi gesang sesarengan. Tèks-tèks waosan Kitab Suci kita dinten punika ugi sampun ngéngetaken kita bab wigatosipun gesang wonten ing salebeting pamratobat ingkang nyata, maujud ing pitembungan liripun mboten natoni pinggeting asanes, tembung ingkang mbangun, tebih saking pitenah, pangancam , pandamel ingkang sae langkung-langkung ing wekdal pageblug mayangkara pirus korona ingkang mbetahaken sanes kanthi ngenut "Paugeraning lan sikep nengenaken kawilujenganipun dhiri, Kesarasan/Protokol Kesehatan". Kejawi punika gesanging iman ingkang saé sarta kanthi nélakaken sih saha kuwaosipun Gusti. Pilihaning gesangipun Yohanes Pambaptis ugi saged dados ilham/inspirasi utawi conto kanggé kita supados wantun gesang béda kaliyan ngasanès. Inggih punika kanthi gesang prasaja, purun nyélaki dhiri, mboten kepéngin kaiket wonten ing kekareman tata lair, saha mboten kepéngin gesang secara kadonyan. tiyang Sumangga kita ugi langkung nengenaken pacawisan- pacawisan batin katimbang lahiriah. Laré- laré utawi sedhèrèk- sedhèrèk ingkang dèrèng nampi baptisan, prelu kacawisaken lan cecawis dhiri sesarengan nampi baptisan pamratobat lan pangapuntening dosa. Kanthi kebak ing semangat lan raos sokur, sumangga kita nglampahi gesang kita salajengipun wonten ing salebeting kayektèn lan peladosan. 3
Inggih paladosan ing katresnan dhumateng sok sintena kémawon, utaminipun dhumateng sedhèrèk-sedhèrèk ingkang sanget mbetahaken kawigatosan saha pambiyantu. Ancasipun, supados sami saged tetep nglajengaken gesangipun saha manggihaken gesang ing tembé wingking ingkang langkung saé. Amin ingkang kebak d. Wekdal tidhem e. Donga Rama Kawula 12. PISUNGSUNG (PRDT 2) PRDT 2 : Sumangga kita sami ngaturaken panuwun dhumateng Gusti, awit sadaya berkahipun ingkang sampun kita tampeni ing sauruting gesang punika. Pangandikanipun Gusti ingkang dados tetales anggen kita ngaturaken pisungsung kapendhet saking RUM 12: 1-2. Sumangga kita ngaturaken pisungsung kita kairing KPJ 165 : 1-2 KONJUK MRING KANG MAHAAGUNG KPJ 165 : 1-2 KONJUK MRING KANG MAHAAGUNG 1 Konjuk mring Kang Mahaagung, kula pisungsung; cihnaning bingahing manah, wit berkahing Allah; sumengka wah sinengkera, lan temen rineksa, dadya srana munpangati, mrih kamulyaning Gusti. saos 2 Konjuk Allah Kang Maluhur kawula saos sokur, kebabaring raos urmat wit tansah rinimat, dalah gesang kula mugi kagem déning Gusti, dadya lantaraning berkah tumraha mring tyang kathah. Prdt 2 : Ngunjukaken Pandonga Pisungsung pasamuwan jumeneng- 13. KIDUNG PANGUTUSAN (PS) KPJ 212 : 3 AKU MBOK CARITANANA 3. Aku mbok caritanana bab Yesus Sang Pamarta; Panutaning wong percaya, Ratu Adil sanyata. Sang Alfa lan Omega, pangreh jagad lan swarga. Mustakaning pasamuwan, kang paring kauripan. Hakim ing wekasan, kang ngasta pangadilan. 14. PANGAKEN PITADOS RASULI (PRDT 2) pasamuwan jumeneng- 15. BERKAH (PS) PS : "Pangéran Yéhuwah muga maringana berkah marang (kita) kowé, lan ngayomi (kita) kowé; Pangéran Yéhuwah muga nyunarna cahyaning wedanané marang (kita) kowé lan maringana sih-rahmat; Pangéran Yéhuwah muga kersa nungkulaké wedanané marang (kita) kowé, lan maringana tentrem-rahayu." pasamuwan lenggah- 4